- Am 19.01, bi grad ufgstange, dr nächscht Alarm. Dr Bänz u ig gö ga luege. Wasser im Chäuer - was schüsch... E Pumpi wär installiert, sugt aber nid ab. Schacht uftue, Touchpumpi ine, absuge. Schacht isch läärgsugt, no dr anger Ruum (Ziviuschutzruum, erhöht, drum isch ds Wasser dinneblibe) absuge. Erledigt, Suger abehole, ds räschtleche Wasser absuge - Denkste! Dr Schacht het sech scho wider mit Wasser gfüllt. Touchpumpi wider abe!  Di heimer itz fescht installiert, damit si outomatisch  absugt, we ds Wasser ds höch stigt. Di installierti Pumpi het e Defekt, aber dä cha natürlech em Donnschig Abe am haubi zähni nid repariert wärde - Firma informiert, wird am näschte Morge dr Defekt behäbe.